આ પછી આ યુવકે ક્રેટા કારની ડેકી ખોલી લાકડી કાઢીને કહ્યું હતું કે, ‘આજે તો આને સીધો કરી દઇએ.’ તેની આજુ બાજુમાં ઊભા રહેલા લાલો બળદેવભાઇ રબારી, અને બીજા ચાર છોકરા બંન્ને ગાડીઓમાંથી લાકડીઓ તથા ધોકા લઇ દોડી આવ્યા હતા અને કાર ઉપર હુમલો કર્યો હતો. ગાડીના કાચ ઉપર ધોકા મારતા અમનદીપસિંગે સ્વબચાવમાં તેમની પાસે રહેલી લાઈસન્સવાળી રાઈફલમાંથી એક રાઉન્ડ હવામાં ફાયર કર્યો હતો. ડરીને ભાગી રહેલા યુવકોએ ‘આજે તું બચી ગયો છે પણ મોકો મળશે ત્યારે મારી નાંખીશું’ તેવી ધમકી આપી હતી. આ બનાવ અંગે સાંતેજ પોલીસમાં ફરિયાદ નોંધાઈ હતી. સાંતેજ PI આર.બી. રાણાએ જણાવ્યું કે, બન્ને પક્ષની સામસામી ફરિયાદ નોંધી કાર્યવાહી હાથ ધરાઈ છે.